
Készült: 
Szentpéterszegi Roma Nemzetiségi Önkormányzat Képviselő-testületének

Az ülés helye: Szentpéterszeg Községi Önkormányzat Tanácskozó terme
Jelen vannak:
 Id. Szilágyi Elemér
                                     képviselő

 Farkas József                                                képviselő      

A napirend megtárgyalásánál részt vesz:

 Szabó Károly 



  HVB elnök
A Közös önkormányzati hivatal részéről:        
 Dr. Karancsi- Vámosi Margit 
jegyző 

                        Ékes-Tornyi Edina



  jegyzőkönyvvezető

Meghívott vendégek:


Olajos Mihály                                     
  polgármester
Szabó Károly HVB elnök: Tisztelettel köszöntöm a megjelenteket, és felkérem a legidősebb képviselőt a korelnöki teendők ellátására.

Id. Szilágyi Elemér korelnök: Köszöntöm az alakuló ülésen a megválasztott roma nemzetiségi önkormányzati képviselőket, és nagy tisztelettel köszöntöm a meghívott vendéget és a Helyi Választási Bizottság elnökét Szabó Károlyt. Megállapítom, hogy az ülés határozatképes, a három megválasztott képviselőből kettő jelen van. A jegyzőkönyv vezetésére felkérem Ékes-Tornyi Edina köztisztviselő asszonyt. A jegyzőkönyv hitelesítésére felkérem Farkas József képviselő urat. A választási eredményekről a Helyi Választási Bizottság elnöke a képviselő testület alakuló ülésén már tájékoztatást adott. A megbízó levelek is átvételre kerültek 2014. 10. 15-én. Most felkérem Szabó Károlyt, hogy a meghívó szerint a képviselői eskütételt vezesse le.

Szabó Károly HVB elnök: Felkérem a roma nemzetiségi képviselőket, hogy az eskü szövegét mondják utánam. Kérem a jelenlévőket, hogy az eskütételhez álljanak fel.

„Én………………………….mint a nemzetiségek jogairól szóló törvény szerinti roma nemzetiségi közösség tagja, esküszöm, (fogadom), hogy képviselői tisztségem ellátása során nemzetiségi közösségemhez hű leszek, az Alaptörvényt és a jogszabályokat megtartom, a tudásomra jutott titkot megőrzöm, munkámat választóim akaratához híven, lelkiismeretesen végzem, minden igyekezetemmel a roma nemzetiség érdekeit képviselem, ennek során anyanyelvünk, hagyományaink, kultúránk megőrzésén és fejlesztésén fogok fáradozni.”
Szabó Károly HVB elnök: Gratulálok megalakult önkormányzatnak. Az eskütételt követően aláírásukkal hitelesítsék a dokumentumot. Név szerint, sorban adom át az esküokmányt. Jó munkát és sok sikert kívánok.
Szabó Károly elhagyja az üléstermet.

Id. Szilágyi Elemér korelnök: A meghívót és az írásos előterjesztést megkaptuk. Megkérem a megválasztott képviselő társaimat, hogy most már teljes jogú roma nemzetiségi képviselő- testületi tagként az alakuló ülés napirendjét a kiküldött meghívóban foglaltak szerint fogadjuk el. 
A döntéshozatalban résztvevők száma: 2 fő

A Képviselő-testület 2 igen szavazattal a következő határozatot hozta:

1/2014.(X.27.) RNÖ.számú
HATÁROZAT

Szentpéterszegi Roma Nemzetiségi Önkormányzat Képviselő-testülete a meghívóban szereplő napirendi pontokat az alábbiak szerint fogadja el.

 Napirendi pontok: 


                            1./
A roma nemzetiségi képviselők eskütétele (fogadalomtétel) esküokmányok   
                                          aláírása
                                          Előterjesztő: Szabó Károly HVB elnök
                              2./
Elnök, elnökhelyettes megválasztása
                                          Előterjesztő: korelnök
 3./        Szentpéterszegi Roma Nemzetiségi Önkormányzat Szervezeti és Működési szabályzatának elfogadása
             Előterjesztő: elnök

4./         Megbízás Együttműködési Megállapodás elkészítésére

             Előterjesztő: elnök        
2. napirendi pont: Elnök, elnökhelyettes megválasztása. 
Id. Szilágyi Elemér korelnök: Először válasszuk meg az elnököt. Van-e a személyére indítvány?

Farkas József: Én javaslom id. szilágyi Elemért elnöknek.
Id. Szilágyi Elemér korelnök: A jelölést elfogadom, és arról nyilatkozom, hogy a nyilvános tárgyalásba beleegyezem. Kézfelnyújtással jelezzék, amennyiben személyem jelölését a roma nemzetiségi önkormányzat elnökének elfogadják-e.
A döntéshozatalban résztvevők száma: 2 fő

A Képviselő-testület 2 igen szavazattal a következő határozatot hozta:

2/2014.(X.27.) RNÖ.számú

HATÁROZAT

Szentpéterszeg Roma Nemzetiségi Önkormányzata id. Szilágyi Elemért a Roma Nemzetiségi Önkormányzat elnökének megválasztotta.

Határidő: azonnal

Felelős: korelnök

Id. Szilágyi Elemér elnök: Az elnökhelyettes személyére javaslom Farkas Józsefet. Elfogadja-e Farkas József az elnökhelyettesi jelölését?

Farkas József: A jelölést elfogadom, és arról nyilatkozom, hogy a nyilvános tárgyalásba beleegyezem.

Id. Szilágyi Elemér elnök:. Amennyiben a roma nemzetiségi önkormányzat elnökhelyettesének elfogadják Farkas József személyére tett indítványomat, kérem szavazzanak.
A döntéshozatalban résztvevők száma: 2 fő

A Képviselő-testület 2 igen szavazattal a következő határozatot hozta:

3/2014.(X.27.) RNÖ.számú
Határozat
Szentpéterszegi Roma Nemzetiségi Önkormányzata Farkas Józsefet a Roma Nemzetiségi Önkormányzat elnökhelyettesének megválasztotta.
Határidő: azonnal
Felelős: id. Szilágyi Elemér elnök

3. napirendi pont: A Szentpéterszegi Roma Nemzetiségi Önkormányzat Szervezeti és 


        Működési Szabályzatának elfogadása
Id. Szilágyi Elemér elnök: A tervezet kiküldésre került. Kérdés, észrevétel, vélemény van-e? Úgy látom nincsen hozzászólás. Kérem a jelenlévőket szavazzunk a beterjesztett Roma Nemzetiségi Önkormányzat Szervezeti és Működési szabályzatának elfogadásáról.
A döntéshozatalban résztvevők száma: 2 fő

A Képviselő-testület 2 igen szavazattal a következő határozatot hozta:

4/2014.(X.27.) RNÖ.számú
Határozat

A Szentpéterszeg Roma Nemzetiségi Önkormányzata a Szentpéterszegi Roma Nemzetiségi Önkormányzat Szervezeti és Működéi Szabályzatát az alábbi tartalommal elfogadja:
„        SZERVEZETI ÉS MŰKÖDÉSI SZABÁLYZAT

Szentpéterszegi Roma Nemzetiségi Önkormányzat

Szervezeti és Működési Szabályzata

A Szentpéterszegi Roma Nemzetiségi Önkormányzata (a továbbiakban: RNÖ) „a nemzetiségek jogairól” szóló 2011. évi CLXXIX. törvény (továbbiakban: Njtv.) 76. § 1) bekezdése, valamint a 113. §-ban kapott felhatalmazás alapján működésének részletes szabályait az alábbiakban állapítja meg:

I. fejezet

Általános rendelkezések

1.  A nemzetiségi önkormányzat a választópolgárok által választott tagokból alakított, közvetlen módon létrejövő önkormányzati testület.

2. Az önkormányzat elnevezése: Szentpéterszeg Roma Nemzetiségi Önkormányzata.
3. Székhelye: 4121 Szentpéterszeg, Kossuth u. 45.
4.  Pecsétje: 3,5 cm átmérőjű körpecsét, melynek a közepén Magyarország címere található. Körben felül a következő szöveg látható: Roma Nemzetiségi Önkormányzat.” Körben alul a következő szöveg látható: 4121 Szentpéterszeg
 
A bélyegző lenyomatát az SZMSZ 1. számú melléklete tartalmazza.”

 5.  A nemzetiségi önkormányzat nevének rövidített formája: RNÖ.

.
II. fejezet

Az önkormányzat jogállása, feladata, hatásköre

6. A nemzetiségi önkormányzat jogi személy.

7. A nemzetiségi önkormányzati jogok a nemzetiséghez tartozó választópolgárok közösségét illetik meg, akik ezeket a jogaikat törvényben meghatározott módon, választott képviselők útján gyakorolják.

8. A nemzetiségi önkormányzati feladat- és hatáskörök a nemzetiségi önkormányzat testületét illetik meg. A nemzetiségi önkormányzatot az elnök képviseli.

9. A települési nemzetiségi önkormányzat testülete a feladat- és hatáskörét a szerveire (elnök, bizottság), valamint – törvényben meghatározottak szerint – társulására átruházhatja.

10. A települési nemzetiségi önkormányzat – jogszabályi keretek között – saját hatáskörében határozza meg:

a) szervezete és működése részletes szabályait az alakuló ülésen, illetve felülvizsgálatát az azt követő 3 hónapon belül,

b) a települési nemzetiségi önkormányzat nevét, jelképeit, kitüntetéseit, továbbá ezek odaítélésének feltételeit és szabályait,

c) az általa képviselt nemzetiség helyi ünnepeit,

d) a törzsvagyon körét, kizárólagos rendelkezése alatt álló vagyona használatának szabályait,

e) intézmény alapítását, átvételét és fenntartását,

f) gazdálkodó és más szervezet alapítását vagy az ezekben való részvételt,

g) önkormányzati társulás létrehozását vagy társuláshoz való csatlakozást,

h) pályázat kiírását,

i) ösztöndíj alapítását,

j) a helyi önkormányzat vagyonán belül részére elkülönített vagyon használatát,

k) a helyi önkormányzat rendeletében költségvetését, zárszámadását, a települési önkormányzat által rendelkezésre bocsátott források felhasználását,

l) műemlékei és emlékhelyei védetté nyilvánításának kezdeményezését,

m) részt vesz a helyi bíróságok ülnökeinek választásában.

11.A települési nemzetiségi önkormányzat a szerveire (elnök, bizottság) átruházott hatáskör tekintetében utasítást adhat a hatáskör gyakorlásához, és e hatáskört visszavonhatja. Az átruházott hatáskör tovább nem ruházható át.

12. A települési nemzetiségi önkormányzat az át nem ruházható feladat- és hatáskörében dönt:

a) szervezeti és működési szabályzatának megalkotásáról vagy felülvizsgálatáról, módosításáról az alakuló ülést követő  3 hónapon belül,

b) költségvetéséről, zárszámadásáról, a települési önkormányzat vagyonán belül a részére elkülönített vagyon használatáról,

c) a helyi önkormányzat által rendelkezésére bocsátott források tervezéséről és felhasználásáról, 

d) intézmény alapításáról, átvételéről, megszüntetéséről, átszervezéséről, intézmény vezetőjének kinevezéséről, felmentéséről,

e) a helyi önkormányzattól vagy más nemzetiségi önkormányzattól átvett feladattal kapcsolatos megállapodás megkötéséről,

f) gazdálkodó szervezet vagy más szervezet létrehozásáról, megszüntetéséről és az ezekben való részvételről,

g) önkormányzati társulás létrehozásáról és az ilyen társuláshoz való csatlakozásról,

h) érdek-képviseleti szervhez történő csatlakozásról, külföldi önkormányzattal, más szervezettel való együttműködési megállapodás megkötéséről,

i) elnökének, elnökhelyettesének megválasztásáról,

j) bizottság létrehozásáról,

k) a törzsvagyona körének meghatározásáról,

l) az ülnökök megválasztásáról,

m) az olyan ügyben, amely a törvény szerint az át nem ruházható hatáskörébe tartozik.

III. Fejezet
A nemzetiségi önkormányzat testülete

13.A testület tagjainak száma 3 fő. (A képviselők névjegyzékét az SZMSZ 2. számú melléklete tartalmazza.)

A nemzetiségi önkormányzat bizottsága

14. A települési nemzetiségi önkormányzat testülete bizottságot (bizottságokat) hozhat létre. A bizottság tagjainak legalább fele a települési nemzetiségi önkormányzat képviselője. 

A bizottság elnökét és tagjai közül 1 főt a települési nemzetiségi önkormányzati képviselők közül kell választani. A települési nemzetiségi önkormányzat elnöke és elnökhelyettese nem lehet a bizottság elnöke, a települési nemzetiségi önkormányzat elnöke nem lehet a bizottság tagja sem. A bizottság tagjainak száma legfeljebb 3 fő. 

15. A települési nemzetiségi önkormányzat bizottságot nem hozott létre. 

16. A bizottság működésére, határozatképességére, döntéshozatalára a települési nemzetiségi önkormányzati testület működésének, döntéshozatalának szabályait kell alkalmazni.

IV. Fejezet
A testület működése

     17. A testület alakuló, rendes és rendkívüli ülést, továbbá közmeghallgatást tart.

A testület alakuló ülése

18. A testület alakuló ülését a választási bizottság elnöke hívja össze és felkéri a legidősebb képviselőt a korelnöki teendők ellátására.

19. Az alakuló ülést – az elnök megválasztásáig- a korelnök vezeti.

20. Az alakuló ülés 1. napirendi pontjaként a helyi választási bizottság elnöke beszámol a települési nemzetiségi önkormányzati képviselő választás eredményéről.

21. A képviselők esküt tesznek, ezt követően a képviselő-testület megválasztja az elnököt és az elnökhelyettest.

      22. Az elnök személyére a testület bármely tagja javaslatot tehet.

23. Az elnök megválasztása a testület zárt ülésén történik, ha az érintett a nyilvános    tárgyalásba nem egyezik bele.

24. A testület elnöke az lesz, aki megkapja a megválasztott nemzetiségi képviselők több mint felének a szavazatát.

25. A testület ezt követően ugyanezen szabályok szerint elnökhelyettest is választ az alakuló ülésen.

Rendes ülés, rendkívüli ülés, közmeghallgatás

      26. A testület évente legalább 4 rendes ülést tart.

27. A rendkívüli testületi ülést a képviselők több mint 1/3-ának vagy a települési   nemzetiségi önkormányzat bizottságának indítványára össze kell hívni

28. Az indítványt a testület elnökénél kell előterjeszteni.

29. Az elnök az indítvány benyújtásától számított 15 munkanapon belül köteles a rendkívüli ülést összehívni.

30. A testületi ülés meghívóját a napirendi pontok írásos anyagaival együtt úgy kell kézbesíteni, hogy azt a testület tagjai és a meghívottak legalább 3 nappal az ülés előtt megkapják.

31. Évente legalább egyszer előre meghirdetett közmeghallgatást is kell tartani, amelyen a határozatképes testületnek a nemzetiségi választópolgárok kérdést intézhetnek a képviselő-testülethez, közérdekű bejelentést tehetnek, véleményt, javaslatot mondhatnak. Erről külön, a testületi ülésre vonatkozó szabályok szerinti jegyzőkönyvet kell készíteni.

A testületi ülés összehívása

32. A testületi ülést a nemzetiségi önkormányzat elnöke írásbeli meghívóval hívja össze (kivételes esetben személyesen vagy telefonon), amelyet az ülés jegyzőkönyvéhez csatolni kell, az írásbeli előterjesztésekkel együtt.

33. A meghívónak tartalmaznia kell az ülés helyének és napjának, kezdési időpontjának, a napirendi pontoknak a megjelölését, valamint a napirendi pontok tárgyát képező előterjesztések határozati javaslatait is.

34. A testület ülésére – a tagokon kívül – tanácskozási joggal meg kell hívni a jegyzőt, vagy annak megbízottját, továbbá akinek a meghívását az elnök az egyes napirendi pontok megtárgyalásához indokoltnak tartja. A jegyző köteles jelezni a testületnek, illetve szerveinek, ha döntéseiknél jogszabálysértést észlel.

Az ülés nyilvánossága

35. A testület ülései főszabály szerint nyilvánosak, zárt ülés csak az Njtv. 91. § (2) bekezdésében meghatározott esetekben tartható. A nyilvános ülésen bárki részt vehet, a hallgatóság az ülés rendjét nem zavarhatja.

36. A testület zárt ülést tart a következő ügyekben: választás, kinevezés, felmentés, vezetői megbízás adása, illetőleg visszavonása, fegyelmi eljárás megindítása, fegyelmi büntetés kiszabása és állásfoglalást igénylő személyi ügy tárgyalásakor, ha az érintett a nyilvános tárgyalásba nem egyezik bele, továbbá az összeférhetetlenségi és a kitüntetési ügyekben, valamint ha törvény az ügyet érintően a nyilvánosságot kizárja.

37. A testület zárt ülést rendelhet el, ha a nyilvános tárgyalás üzleti érdeket sértene.

38. A zárt ülésen a települési nemzetiségi önkormányzat tagjai, a jegyző, továbbá meghívása esetén az érintett és a szakértő vehet részt.

Az ülés napirendje

39. A testületi ülés napirendjére az elnök a meghívójában tesz javaslatot.

40. a meghívó szerinti napirend kiegészítésére, halasztására, törlésére bármelyik képviselő javaslatot tehet.

41. A napirendre az elnök tesz javaslatot, melyet a testület szavazással fogad el. Az elnök a napirendi javaslat – meghívó szerinti – írásos tervezetét szóban módosíthatja az ülésen kiosztott határozati javaslat(ok) napirendre vételére szóló javaslattal. Az elnök javaslatára a testület jegyzőkönyv hitelesítőt választ.

42. A testületnek előterjesztést tehetnek:

a) a képviselők,

b) az elnök és az elnökhelyettes,

c) a települési önkormányzat polgármestere, jegyzője vagy megbízottja az elnökkel egyeztetetten.

43. Az előterjesztések az elnöknél írásban nyújthatók be.

44. A helyi nemzetiségi önkormányzat tagja a helyi nemzetiségi önkormányzat ülésén az elnöktől, illetve a meghívottól helyi nemzetiségi önkormányzati ügyekben felvilágosítást kérhet, amelyre az ülésen – vagy legkésőbb 15 napon belül írásban – köteles érdemi választ adni. A helyi nemzetiségi önkormányzat tagja kérésére az írásban is benyújtott hozzászólását a jegyzőkönyvhöz kell mellékelni, illetőleg kérésére a véleményét szó szerint rögzíteni kell a jegyzőkönyvben.

A testületi ülés tanácskozási rendje

45. A testületi ülést az elnök, akadályoztatása esetén pedig az elnökhelyettes vezeti. Az elnök és az elnökhelyettes együttes akadályoztatása, vagy tisztségük egyidejű betöltetlensége esetére a testület ülésének összehívására a testület Szilágyi Elemért jelöli ki.

46. Az ülést az elnök nyitja meg, majd megállapítja a határozatképességet.               Határozatképtelenség esetén nem lehet ülést tartani.

47. Az ülés tartama alatt az egyes napirendi pontok határozathozatalánál is ellenőrizni kell a képviselők számát és a határozatképességét.

48. Az ülés vezetője gondoskodik a testületi ülés rendjének fenntartásáról. A nyilvános ülésen jelenlevő, arra nem meghívott személy akkor nyilváníthat véleményt, ha szót kap az elnöktől. A véleménynyilvánítás lezárásáról a testület határoz.

49. A napirend tárgyalásának a menete a következő:

a) Az előterjesztő ismerteti a napirendi pont tárgyát képező előterjesztést, melyhez kiegészítést tehet.

b) A testület bármely tagja kérdést tehet fel a napirenddel kapcsolatban az előterjesztő felé.

c) A képviselők a napirendhez kapcsolódóan felszólalhatnak. Felszólalásra az elnök adja meg a szót a jelentkezés sorrendjében. Ha a napirendi ponthoz több felszólaló nincs, az elnök a vitát lezárja.

Döntéshozatal szabályai

50. A testület döntéshozatalából kizárható az, aki vagy akinek hozzátartozóját az ügy személyesen érinti. A képviselő köteles bejelenteni a személyes érintettséget. A kizárásról az érintett képviselő kezdeményezésére vagy bármely képviselő javaslatára a testület dönt. A kizárt képviselőt a határozatképesség szempontjából jelenlevőnek kell tekinteni.

51. A testület akkor határozatképes, ha az ülésen a települési képviselőknek több mint a fele jelen van. A javaslat elfogadásához a jelenlevő települési nemzetiségi képviselők több mint a felének igen szavazata szükséges (egyszerű többség). Az ülésvezető az előterjesztésben szereplő és a vita során elhangzott határozati javaslatokat teszi fel szavazásra. Szavazni először „igen”, majd a „nem” szavazatokra, végül a tartózkodásra vonatkozó kérdésre adandó válaszként, kézfelemeléssel lehet. A szavazás eredményének megállapítása után az ülésvezető – a döntés szó szerinti elmondásával – kihirdeti a határozatot.

52. A megválasztott képviselők több mint felének szavazata (minősített többség) szükséges:

a) szervezeti és működési szabályzatának megalkotásáról vagy felülvizsgálatáról, módosításáról,

b) költségvetéséről, zárszámadásáról, a települési önkormányzat vagyonán belül a részére elkülönített vagyon használatáról,

c) a helyi önkormányzat által rendelkezésére bocsátott források tervezéséről és felhasználásáról,

d) intézmény alapításáról, átvételéről, megszüntetéséről, átszervezéséről, intézmény vezetőjének kinevezéséről, felmentéséről,

e) a helyi önkormányzattól vagy más nemzetiségi önkormányzattól átvett feladattal kapcsolatos megállapodás megkötéséről,

f) gazdálkodó szervezet vagy más szervezet létrehozásáról, megszüntetéséről és az ezekben való részvételről,

g)  önkormányzati társulás létrehozásáról és az ilyen társuláshoz való csatlakozásról,

h) érdek-képviseleti szervhez történő csatlakozásról, külföldi önkormányzattal, más szervezettel való együttműködési megállapodás megkötéséről,

i) elnökének, elnökhelyettesének megválasztásáról, 

j) bizottság létrehozásáról,

k) a törzsvagyona körének meghatározásáról,

l) az ülnökök megválasztásáról,

szóló döntések meghozatalához, továbbá

m) minden olyan ügyben, amely az Njtv. szerint a nemzetiségi önkormányzat át nem ruházható hatáskörébe tartozik,

n) a települési kisebbségi önkormányzat testülete a megbízatásának lejárta előtt név szerinti szavazással történő feloszlás kimondásához,

o) az elnök sorozatos törvénysértő tevékenysége miatti kereset indításához,

p) tulajdonosi döntés meghozásához,

r) egyéb, ebben az SZMSZ-ben meghatározott ügyben.

53. A települési kisebbségi önkormányzat testülete a megbízatásának lejárta előtt név szerinti szavazással, minősített többségű döntéssel kimondhatja a feloszlását.

A testület döntése

54. A testület döntése a határozat. A testület határozatban foglal állást azokban az ügyekben is, amelyekben a nemzetiségi önkormányzatot véleményezési, egyetértési, döntési jog illeti meg.

55. A határozatokat naptári évenként 1-el kezdődően folyamatos arab sorszámmal, zárójelben a testületi ülés évének, hónapjának és napjának megjelölésével ellátva RNÖ megjelöléssel kell megjelölni.

56.A testület a határozatait nyílt szavazással hozza. Azokban az ügyekben melyeket zárt ülés tartása kötelező, vagy amelyben zárt ülés tartása lehetséges, titkos szavazás is tartható. Az elnök név szerinti szavazást rendel el a jelen lévő képviselők több mint a felének kezdeményezésére.

57. A határozatokat a testület által meghatározott formában kell kihirdetni – a helyben szokásos módon – és megőrizni. A szervezeti és működési szabályzat kihirdetéséről a jegyző gondoskodik.

A testületi ülés jegyzőkönyve

58. A testület üléséről jegyzőkönyvet kell készíteni. A jegyzőkönyvet az ülésen használt tárgyalási nyelven vagy – testületi döntés alapján – magyar nyelven kell elkészíteni. A jegyzőkönyv közokirat.

(2) A jegyzőkönyv tartalmazza

a) a testületi ülés helyét és

b) időpontját;

c) a megjelent nemzetiségi önkormányzati képviselők nevét, az ülésről történő távozásuk időpontját;

d) a meghívottak nevét, megjelenésük tényét;

e) a javasolt, elfogadott és tárgyalt napirendi pontokat;

f) az előterjesztéseket;

g) az egyes napirendi pontokhoz hozzászólók nevét, részvételük jogcímét, a hozzászólásuk, illetve az ülésen elhangzottak lényegét;

h) a szavazásra feltett döntési javaslat pontos tartalmát;

i) a döntéshozatalban résztvevők számát;

j) a döntésből kizárt önkormányzati képviselő nevét és a kizárás indokát;

k) a 80. § szerinti megállapodásban megjelölt személy (jegyző vagy megbízottja) jogszabálysértésre vonatkozó jelzését;

l) a szavazás számszerű eredményét;

m) a hozott döntéseket és

n) a szervezeti és működési szabályzatban meghatározottakat.

59. A jegyzőkönyvet az elnök (ülésvezető) és a testület által kijelölt jegyzőkönyv hitelesítő írja alá.

60.  A települési nemzetiségi önkormányzat elnöke a jegyzőkönyvet az ülést követő tizenöt napon belül megküldi a Hajdú-Bihar Megyei Kormányhivatalnak, a Szentpéterszeg Község Önkormányzatával kötött együttműködési megállapodás I. Általános rendelkezések című pontban meghatározottak szerint.
61. A választópolgárok – a zárt ülés kivételével – betekinthetnek a testületi előterjesztésekbe és az ülések jegyzőkönyvébe. A zárt ülésről külön jegyzőkönyvet kell készíteni. A külön törvény szerinti közérdekű adat és a közérdekű nyilvános adat megismerésének lehetőségét zárt ülés tartása esetén is biztosítani kell.

62. A hozzáférhetőségről az elnök gondoskodik.

A testület munkaterve

63. A testület éves munkatervet készíthet. A munkaterv tervezetét az elnök terjeszti a testület elé.

64. A munkaterv előkészítéséről és összeállításáról, testület általi elfogadásáról az elnök gondoskodik.

65. az elfogadott munkaterv alapján annak teljesítése az elnök feladata.

V. fejezet

A képviselők jogállása

66. A képviselő a nemzetiségi önkormányzat testületének tagja, a nemzetiségi ügyekben az adott nemzetiség érdekeit képviseli, részt vesz a nemzetiségi önkormányzat testületi döntéseinek előkészítésében, a döntésekben és azok végrehajtásának megszervezésében, ellenőrzésében.

67. A nemzetiségi önkormányzat tagjainak jogai, kötelességei azonosak, azokat az eskü letételét követően gyakorolhatják.

68. A települési nemzetiségi önkormányzati képviselőt a testületi munkában való részvételhez szükséges időtartamra munkahelyén fel kell menteni a munkavégzés alól. Az emiatt kiesett jövedelmét a települési nemzetiségi önkormányzati testület téríti meg, aminek alapján a képviselő társadalombiztosítási ellátásra is jogosult. A testület átalányt is megállapíthat.

69.A nemzetiségi önkormányzati képviselő megbízatása megszűnik:

a) a megválasztását követő általános nemzetiségi önkormányzati választás napján, jelöltek hiányában elmaradt választás esetén az időközi választás napján,

b) választójogának elvesztésével,

c) összeférhetetlenségének kimondásával,

d) lemondással,

e) a képviselő-testület, közgyűlés feloszlatásával,

f) a képviselő-testület feloszlásával,

g) ha a nemzetiségi önkormányzati képviselő annak az ülésnek az időpontjától számítva, amelyről első ízben távol maradt, egy éven át nem vesz részt a képviselő-testület, közgyűlés ülésén,

h) a képviselő halálával.
A képviselők jogai és kötelezettségei

70. A képviselő jogai:

a/ a települési nemzetiségi önkormányzat testületi ülésén az elnöktől, elnökhelyettestől, a bizottság elnökétől, a jegyzőtől települési nemzetiségi önkormányzati ügyben felvilágosítást kérhet, amelyre az ülésen szóban, illetőleg legkésőbb 15 napon belül írásban érdemi választ kell adni,

b/ kérésére írásbeli hozzászólását a jegyzőkönyvhöz kell mellékelni, illetőleg kérésére véleményét rögzíteni kell a jegyzőkönyvben,

c/ megbízás alapján képviselheti a települési nemzetiségi önkormányzat testületét.

71. A képviselő köteles részt venni a testület munkájában.

VI. fejezet

Az elnök, elnökhelyettes

72. A testület alakuló ülésén tagjai közül társadalmi megbízatású elnököt választ. Az elnök tanácskozási joggal részt vehet a települési önkormányzat képviselő-testületének ülésén.

73. A testület az elnök helyettesítésére, megbízása alapján munkájának segítésére egy társadalmi megbízatású elnökhelyettest választ. Az elnökhelyettes az elnök akadályoztatása esetén ellátja az elnök feladatait.

VII. fejezet

A tiszteletdíj

74. A települési nemzetiségi önkormányzat testülete az elnökének, elnökhelyettesének, tagjának valamint az általa létrehozott bizottság elnökének és tagjának – a saját költségvetése terhére – tiszteletdíjat állapíthat meg.

75. Az elnök tiszteletdíja nem lehet magasabb, mint a köztisztviselői illetményalap háromszorosa, elnökhelyettes esetében nem érheti el az elnök részére megállapított összeget.

76. Bizottság elnöke, tagja esetében a tiszteletdíj nem lehet magasabb az elnök tiszteletdíjának 30%-ánál.

77. A képviselő tiszteletdíja nem lehet magasabb az elnök tiszteletdíjának 25%-ánál.

78. Az elnök és az elnökhelyettes tiszteletdíjat a nemzetiségi önkormányzat képviselő-testülete külön határozatban, összegszerűen állapítja meg.

79. Az elnök tiszteletdíjat, más járandóságot – a költségtérítés kivételével – nem vehet fel a nemzetiségi önkormányzat által létrehozott közalapítványban, közhasznú társaságban végzett tevékenységéért.

VIII. fejezet

Az önkormányzat költségvetése, vagyona, gazdálkodása

80. A nemzetiségi önkormányzat a nemzetiségi közügyek ellátása során vagyonával önállóan gazdálkodik. Gazdálkodásának biztonságáért a nemzetiségi önkormányzat testülete, annak szabályszerűségéért az elnök felelős.

81. A testület saját hatáskörében – a települési önkormányzat rendeletében foglalt keretek között – határozza meg:

a/a települési önkormányzat vagyonán belül részére elkülönített vagyon használatát,

b/ költségvetését, zárszámadását, a települési önkormányzat által rendelkezésre bocsátott állami és önkormányzati támogatások felhasználását. 

82. A költségvetés összeállításának részletes szabályait az államháztartásról szóló törvény, a finanszírozás rendjét és az állami hozzájárulás mértékét az állami költségvetési törvény határozza meg.

83. A testület évente köteles a nemzetiségi önkormányzat költségvetését megállapítani. A költségvetés tervezetének elkészítéséről, az együttműködési megállapodásban foglaltak szerint az elnök gondoskodik.

84. Az önkormányzat működésének pénzügyi feltételeit az alábbi forrásokból biztosítja:

a/ az állam költségvetési támogatása,

b/ a települési, vagy megyei önkormányzat hozzájárulása,

c/ saját bevételek,

d/ alapítványi, pályázati támogatások,

e/ hazai és külföldi szervezetektől kapott támogatások,

f/ a rendelkezésre bocsátott vagyontárgyak hozadéka,

g/ adományok.

85. A nemzetiségi önkormányzat tulajdonát képezi mindaz az ingatlan és ingó vagyon, amelyet jogi személyek, magánszemélyek és természetes személyek bármilyen jogcímen a tulajdonába adnak.

86. A nemzetiségi önkormányzat csak olyan vállalkozásban vehet részt, amelyben a felelőssége nem haladja meg a vagyoni hozzájárulás mértékét.

87. A nemzetiségi önkormányzatot megillető tulajdonosi jogok gyakorlása kizárólag a testület hatáskörébe tartozik. Az államháztartás részeként vagyonával önállóan gazdálkodik. Gazdálkodásának biztonságáért a testület, szabályszerűségéért az elnök felelős.

88. A nemzetiségi önkormányzat gazdálkodási feladatait megállapodás alapján az önkormányzati polgármesteri hivatal látja el. Kötelezettségvállalásra kizárólag az elnök, vagy elnökhelyettese jogosult.

IX. fejezet

Záró rendelkezések

89. A szabályzat 2014. október 27. napján lép hatályba, kihirdetéséről az elnök gondoskodik.

A szabályzatot a nemzetiségi önkormányzati testület 4/2014. (X.27.) RNÖ számú határozatával fogadta el.

                                                              RNÖ Elnök

Kihirdetve:

Dátum: Szentpéterszeg, 2014. 10. 27.
                                                                 RNÖ Elnök
Szentpéterszegi Roma Nemzetiségi Önkormányzat Szervezeti és Működési Szabályzatának 1. számú melléklete
Szentpéterszegi Roma Nemzetiségi Önkormányzat Szervezeti és Működési Szabályzatának 2. számú melléklete

Szentpéterszegi Roma Nemzetiségi Önkormányzat Képviselő-testülete

Elnök: id. Szilágyi Elemér
Elnökhelyettes: Farkas József
Képviselő:  Szilágyi Elemér
                                                                                                                            „
Felelős: id. Szilágyi Elemér elnök

Határidő: azonnal
4. napirendi pont: Megbízás Együttműködési Megállapodás elkészítésére

Id. Szilágyi Elemér elnök: A roma nemzetiségi önkormányzat és a szentpéterszegi önkormányzat közötti megállapodásról szükséges dönteni, ennek formájáról van-e elképzelés és javaslat?
Farkas József: Nincs javaslat. 
Id. Szilágyi Elemér elnök: A szentpéterszegi önkormányzat  és a roma nemzetiségi önkormányzat közötti megállapodás kidolgozására javaslom felkérni a jegyző asszonyt. Kérem döntsünk a javaslatomról.

A döntéshozatalban résztvevők száma: 2 fő

A Képviselő-testület 2 igen szavazattal a következő határozatot hozta:

5/2014.(X.27.) RNÖ.számú
Határozat

Szentpéterszeg Roma Nemzetiségi Önkormányzata felkéri Dr, Karancsi-Vámosi Margit jegyzőt a Szentpéterszeg Község Önkormányzata és a Szentpéteszeg Roma Nemzetiségi Önkormányzata közötti együttműködési megállapodás tervezetének elkészítésére.

Határidő: azonnal

Felelős: id. Szilágyi Elemér elnök

Id. Szilágyi Elemér elnök: Kérdés, hozzászólás van-e a megjelentek részéről?

Dr. Karancsi-Vámosi Margit jegyző: Felhívom a képviselő - testület figyelmét arra, hogy 30 napon belül vagyonnyilatkozatot kell tenniük. Tájékoztatom Önöket arról, hogy a saját és a hozzátartozói vagyonnyilatkozat tételi kötelezettség mellett van egy új kötelező feladata a roma nemzetiségi képviselőknek. Ismeretetm Önökkel azt, hogy a köztartozásmentes adózói adatbázisban való felvételüket kell kérelmezniük a képviselőknek, melyet igazolni szükséges. Erre                       ….. van lehetőségük. Mindenkinek magánszemélyként, képviselőként kell eljárni.
Id. Szilágyi Elemér elnök: Több megbeszélnivaló révén mai ülést bezárom.
K.m.f.


      Id. Szilágyi Elemér


                  Farkas József


              elnök


                                    jegyzőkönyv hitelesítő

